Stesen MRT Sri Damansara Timur

Stesen MRT Sri Damansara Timur adalah stesen Transit Aliran Massa (MRT) di Bandar Sri Damansara, Selangor, Malaysia di mana Laluan Putrajaya berkhidmat di stesen ini. Stesen ini telah dibuka rasmi pada 16 Jun 2022 dibawah pembukaan Fasa 1 laluan tersebut. Ia terletak di antara Stesen MRT Sri Damansara Sentral dan Stesen MRT Metro Prima serta mempunyai kod stesen iaitu PY08.

 Sejarah 
Projek Laluan MRT Sungai Buloh-Serdang-Putrajaya yang kini dikenali sebagai Laluan Putrajaya telah mula dibina secara rasmi pada 15 September 2016. Pada hari yang sama juga, nama stesen "Kepong Sentral" diumumkan sebagai salah-satu stesen Laluan MRT Putrajaya di dalam video "MRT Sungai Buloh-Serdang-Putrajaya (SSP) Line Alignment Video" (Video Jajaran Laluan MRT Sungai Buloh-Serdang-Putrajaya (SSP)) di saluran rasmi MRT Corp di Youtube dengan kod S04. Nama stesen diambil sempena sebuah stesen perkhidmatan KTM Komuter milik Keretapi Tanah Melayu, iaitu Stesen Kepong Sentral, yang telah dicadangkan menjadi laluan pertukaran antara Laluan Pelabuhan Klang dan Laluan Putrajaya. Tetapi, namanya telah diubah kepada "Sri Damansara Timur", menandakan sempadan antara negeri Selangor dan Kuala Lumpur pada tahun tidak diketahui.

Pembukaan stesen-stesen Laluan Putrajaya terbahagi kepada dua fasa; Fasa 1 dan Fasa 2. Pada asalnya, Stesen MRT Sri Damansara Timur akan dibuka di bawah Fasa 1 pada Jun 2021 bersama-sama dengan stesen lain iaitu dari Stesen MRT Kwasa Damansara hingga ke Stesen MRT Kampung Batu. Namun, ia telah ditangguhkan ke November 2021, tetapi ia dibatalkan juga akibat pandemik COVID-19 di Malaysia. MRT Corp telah membuat keputusan akhir dengan membuka stesen Laluan Putrajaya yang di bawah Fasa 1 secara rasmi pada 16 Jun 2022.

Stesen MRT Sri Damansara Timur merupakan sebahgian daripada projek Transit Aliran Deras Lembah Klang (KVMRT).

 Ciri-ciri stesen 
 Lokasi 
Stesen ini terletak di Persiaran Mahogani. Ia terletak di dalam kawasan perbandaran Bandar Sri Damansara dan berdekatan dengan Kepong Sentral Condominium, Pasar Pagi Kepong Sentral, Pangsapuri Puncak Desa, Taman Bukit Maluri, Jalan Selayang–Kepong dan Jalan Lingkaran Tengah 2 Kuala Lumpur (MRR2).

 Pelan stesen 

 L2  PY Arah Selatan →      PY Arah Utara ←     L1Aras legarMAras MGAras tanah
Stesen ini adalah stesen bertingkat dan mempunyai satu platform tengah di atas ruang legar untuk perkhidmatan Laluan Putrajaya. Terdapat dua platform menuju ke terminus laluan; Platform 1 ke Putrajaya Sentral manakala Platform 2 menuju ke Kwasa Damansara. Berdasarkan, Peta Transit Berintergerasi Lembah Klang, Stesen MRT Sri Damansara Timur dilengkapi dengan kemudahan kawasan meletakkan kenderaan atau Park and Ride. Terdapat kemudahan bagi orang kurang upaya (OKU) seperti tanjakan, blok sentuh di lantai, tandas mesra OKU, butang lif rendah untuk pengguna kerusi roda, braille di butang lif dan kaunter rendah untuk pengguna kerusi roda.  Selain itu, tandas awam, surau, pusat perkhidmatan pelanggan dan eskalator turut disediakan bagi memenuhi keperluan dan keselesaan pengguna MRT. Untuk pembelian tiket, pengguna boleh membelinya melalui mesin tiket layan diri. Stesen ini juga dilengkapi dengan perkhidmatan bas pengantara.

 Pintu stesen 
Secara keseluruhannya, Stesen MRT Sri Damansara Timur mempunyai satu pintu masuk sahaja dan terletak di aras tanah. Kedudukan Pintu A terletak di barat stesen atau di Jalan Persiaran Mahogani dan mempunyai kemudahan asas seperti tangga dan tangga gerak (eskalator) serta lif yang sesuai untuk pengguna orang kurang upaya (OKU). Perkhidmatan bas tempatan-ulang alik T110 dan T111 beroperasi sepenuhnya di pintu A.

Stesen  — Sri Damansara Timur PintuLokasiDestinasiGambarABarat stesenPersiaran Mahogani   20px 20px Hentian sebelah untuk bas pengantara, teksi serta kenderaan peribadi, Bandar Sri Damansara, SK Bandar Baru Sri Damansara150px-Utara stesenKTM Kepong Sentral   Stesen Kepong Sentral, Park and Ride Sri Damansara Timur, Taman Bukit Maluri, Kepong Sentral Condominium, Pangsapuri Puncak Desa150px

 Perkhidmatan bas 
LaluanKoridorPengendaliTerminal Jumlah perhentian Ruj.  Koridor Jalan Ipoh RapidKL MRT Sri Damansara Timur ↺ Taman Ehsan/Desa Aman Putri 15 stesen   MRT Sri Damansara Timur ↺ Taman Daya/Taman Kepong Indah 15 stesen

 Galeri 

 Rujukan 

 Pautan luar 


Kategori:Laluan Putrajaya
Kategori:Stesen RapidKL
Kategori:Stesen kereta api dibuka pada 2022